Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: költségvetéséről szóló 2000. évi CXXXIII. törvény XIX.
Paragraph Index: 10

c) jövedelem: a személyi jövedelemadóról szóló törvényben jövedelemként meghatározott vagyoni érték (bevétel) munkavállalói járulékkal, személyi jövedelemadóval, egészségbiztosítási és nyugdíjjárulékkal, magánnyugdíjpénztári tagdíjjal, valamint a jövedelemadóról szóló törvényben elismert költségekkel csökkentett része, függetlenül attól, hogy adómentesnek vagy adókötelesnek minősül. Nem minősül jövedelemnek a temetési segély, az alkalmanként adott átmeneti segély, a lakásfenntartási támogatás, a rendkívüli gyermekvédelmi támogatás, a nevelőszülők számára fizetett nevelési díj és külön ellátmány, az anyasági támogatás, a tanulmányi ösztöndíj, valamint a súlyos mozgáskorlátozott személyek közlekedési támogatása;

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes